Ifjúságom-Winston Churchill-Újdonság-Saxum-Könyv-Magyar Menedék Könyvesház -- könyv könyvesbolt könyvrendelés könyváruház
ISBN 9789632481425
Hérakleitosz szerint az ember nem léphet kétszer ugyanabba a folyóba, mert változik a víz, és maga az ember is. Ez a könyv ott ér véget (1874-1904), ahol a XX. század eseményeinek folyása felgyorsult. S ahogy széles folyammá, sőt veszélyes áradattá nő, Churchill újra és újra átkel rajta, abbéli vágyában, hogy megváltoztassa a sodrás irányát. Céljait és elképzeléseit szüntelenül módosítva ő maga is mindig egy kissé más emberré válik. Minderre viszont csak később fog sor kerülni.
Ez a könyv még arról szól, ahogy elkezdődött. Irodalmi tehetségének valódi bizonyítéka, hogy az eseményeket, a kalandjait ugyanolyan izgalmasan adja közre, amilyen izgalmas lehetett számára ezeket átélni...
Churchillt a legtöbben csak úgy ismerik, mint a buldog természetű és buldog kinézetű angol miniszterelnököt, aki legyőzte Hitlert. Kevesen tudják róla, hogy lelkes tollforgató volt és elnyerte az irodalmi Nobel-díjat is.
Ebben a - legjobbnak tartott - könyvében élete első harminc évéről ír, ami nem volt mindig felhőtlen. Pocsék tanuló volt, az iskolában verték, fiatal katonaként óriási kalandokban volt része, de többször majdnem megölték, hadifogságba esett, majd megszökött, vérdíjat tűztek ki a fejére és elbukta az első parlamenti választását. Végül minden jóra fordult, de az odáig vezető út élete végéig tartó nyomokat hagyott rajta.
Az „Ifjúságom” című ezen kiadványt „aki nem olvasta, sosem értheti meg igazán Churchillt és a 20. század legvéresebb eseményeinek a hátterét sem”. Írása azonban nem csak tanulságos, de szikrázóan szellemes stílusának köszönhetően rendkívül szórakoztató is. A weboldalon található termékleírások - a hivatalos kiadói ajánlások kivételével - a Magyar Menedék Könyvesház kizárólagos szellemi tulajdonát képezik (1999. évi LXXVI. törvény), így ezeknek a részleges vagy teljes utánközlése bármely más digitális vagy nyomtatott formában a Magyar Menedék MMK Kft. előzetes írásbeli hozzájárulása nélkül tilos.
In memoriam Zetényi Csukás Ferenc 1,600 Ft 1 440 Ft